Sciant presentes et futuri, quod domina ... uxor Guigonis de Castello et filii ejus, Bernardus et Stephanus, cuncta que habebant in villa de Rufiaco, in terris videlicet, in pratis, in vineis, in nemoribus et ceteris omnibus, miserunt in pignus ecclesie Sancti Petri de Cluniaco et domno Theobaldo abbati, qui tunc eidem ecclesie abbas preerat, pro XXti libris Cluniacensis monete. Concesserunt autem ex integro fructum quod provenire poterit ex isto pignore, Deo et ecclesie Cluniacensi, pro animabus suis, nichil querentes, neque in estimatione redemptionis aliquid imputantes. Et sciendum quod non nisi de proprio suo poterunt redimere, et in mense marcio similiter redimere poterunt. Hoc factum est in presentia domni Theobaldi, abbatis Cluniacensis; Beraldi, prioris; Otberti et Sofredi, qui erant camerarii; Seguini, decani, quorum nomina pro testimonio hic adposuimus. Fuerunt et laici: Willelmus Escucius, Benedictus Cornutus, Joscerannus, filius Willelmi, Humbertus Barbete, Silvester, portarius domni abbatis, Oddo de Sartino, Stephanus Barcinus, Simon de Buxi, Petrus Campolus, Durannus Chevrers, Durannus corbellangus domni abbatis, Gaufridus de Sartrino, Willelmus de Marziaco, et alii.